**מבחן – אותיות משה**

**נקדי** את אותיות משה המסומנות! (קטע א' – חובה כולו. 20 אותיות מתוך הכלל – רשות!)

|  |  |
| --- | --- |
| **1** | **שיטפון!** |
|  | *על פי* **העולם שלנו**, *ספר-עולם, ירושלים 1997* |
|  | שיטפון הוא זרם מים חזק, בדרך כלל פתאומי, שמציף שטחים נמוכים. בתקופה האחרונה |
|  | שומעים יותר ויותר על שיטפונות במקומות שונים בעולם, על אנשים שנלכדו במי השיטפונות, |
| **5** | על בתים שהוצפו, על רחובות וכבישים שנהרסו וגם על פעולות הצלה מיוחדות. |
|  | יש שיטפונות שבהם מים מן הים מציפים את החופים, ויש שיטפונות שבהם הנהרות והנחלים |
|  | עולים על גדותיהם. |
|  |  |
|  | כיצד נוצרים **שיטפונות בנהרות ובנחלים**? האם אפשר לחזות אותם מראש ולהיזהר מפניהם? |
| **10** | שיטפון בנהרות ובנחלים מתרחש כאשר מים רבים מהרגיל זורמים אל הנהר או אל הנחל, וגובה המים |
|  | עולה. המים מתחילים לזרום במהירות גוברת והולכת, עד שהם מציפים את היבשה. כאשר מים |
|  | רבים מכסים את היבשה, נוצר מצב של שיטפון. |
|  | במקומות שונים בעולם, באזורים הרריים וקרים, השיטפונות מתרחשים בעיקר בעונת האביב. כיצד |
|  | זה קורה? השלג והקרח שהצטברו בחורף על פסגות ההרים, מפשירים באביב והופכים למים. |
| **15** | המים הרבים זורמים לנהרות, והם מתמלאים בקצב מהיר. באזורים אלה יורדים גשמים גם באביב, |
|  | ומי הגשמים מתווספים למים הזורמים בנהרות. הנהרות מתמלאים בפתאומיות ועולים על גדותיהם, |
|  | וכך נוצר שיטפון. |
|  | במצב זה, שבו הכול מתרחש במהירות, אין כמעט זמן להזהיר את התושבים מפני השיטפון |
|  | המתקרב. אם הנהר עולה על גדותיו ליד מקום יישוב, ההצפה עלולה לגרום נזקים רבים. אנשים |
| **20** | שחיים ליד נהרות כאלה צריכים לדאוג לכך שהבתים שלהם לא יוצפו וייסחפו במי השיטפונות. |
|  | למשל, הם יכולים לבנות את בתיהם מחומרים חזקים, במקומות גבוהים או על עמודים. |
|  | כדי למנוע הצפות, נוהגים לבנות סכרים. סכר הוא חומה הבנויה לרוחב נהר או נחל שחוסמת את זרם |
|  | המים. בחומה יש פתחים שאפשר לפתוח או לסגור כדי לכוון את כמות המים שזורמים בנהר. |
|  | יש סכרים שיוצרים ברכה שבה המים נאגרים. מים הנאגרים בברכה יוכלו לשמש את התושבים |
| **25** | בעונות היבשות להשקיה, לשתייה ועוד. |
|  | בישראלמתרחשים שיטפונות בעונת החורף - במדבר יהודה, בנגב ובערבה. מי הגשמים שיורדים |
|  | בהרים, זורמים במהירות וסוחפים כל מה שנמצא בדרכם. הנחלים, היבשים בדרך כלל, מתמלאים |
|  | פתאום כמויות עצומות של מים ועולים על גדותיהם. |
|  | מי שזכה לראות שיטפון באזורים אלה, מתאר אותו כמראה מיוחד ומרהיב. עם זאת, קשה לתכנן |
| **30** | מראש טיול שבו ניתן יהיה לצפות בשיטפון, מפני שהתופעה הפתאומית אינה מתרחשת |
|  | לעתים קרובות וחולפת במהירות. |

**בהצלחה רבה!!!**